b'\n_START_ARTICLE_\nGeneralarzt (Bundeswehr)\n_START_PARAGRAPH_\nGeneralarzt (dobesedno nem\xc5\xa1ko Generalzdravnik; okraj\xc5\xa1ava: GenArzt; kratica: GA) je specialisti\xc4\x8dni generalski \xc4\x8din za sanitetne \xc4\x8dastnike zdravni\xc5\xa1ke oz. zobozdravni\xc5\xa1ke izobrazbe v Heeru in Luftwaffe. Sanitetni \xc4\x8dastniki farmacije nosijo \xc4\x8din Generalapothekerja (Heer/Luftwaffe) oz. Admiralapothekerja (Bundesmarine); \xc4\x8din je enakovreden \xc4\x8dinu brigadnega generala (Heer in Luftwaffe) in \xc4\x8dinu Admiralarzta/admirala flotilje (Marine)._NEWLINE_Nadrejen je \xc4\x8dinu Oberstarzta in podrejen \xc4\x8dinu Generalstabsarzta. V sklopu Natovega STANAG 2116 spada v razred OF-6, medtem ko v zveznem pla\xc4\x8dilnem sistemu sodi v razred B6._NEWLINE_\xc4\x8cin je neposredno z naslednjimi vodstvenimi polo\xc5\xbeaji: poveljnik Sanitetne akademije, poveljnik enega od \xc5\xa1tirih sanitetnih poveljstev, glavni zdravnik ene od dveh bolni\xc5\xa1nic Bundeswehra, vodja \xc5\xa1tabnega oddelka v obrambnem ministrstvu, in\xc5\xa1pektor zobne medicine Bundeswehra (Inspizient Zahnmedizin), in\xc5\xa1pektor obrambne farmacije Bundeswehra (Inspizient Wehrpharmazie) in in\xc5\xa1pektor veterinarske medicine Bundeswehra (Inspizient Veterin\xc3\xa4rmedizin).\n_START_SECTION_\nZgodovina\n_START_PARAGRAPH_\nLeta 1994 je bila v ta \xc4\x8din (in hkrati v generalski \xc4\x8din) kot prva \xc5\xbeenska povi\xc5\xa1ana dr. Verena von Weymarn. Leta 2006 je bila v ta \xc4\x8din povi\xc5\xa1ana druga \xc5\xbeenska, dr. Erika Franke, ki je bila tudi kot prva oseba iz novih zveznih de\xc5\xbeel povi\xc5\xa1ana v generalski \xc4\x8din Bundeswehra.'